OpenLLM-France/wikimedia huggingface dataset:
# Elena de Toro Aldaria

Elena de Toro Aldaria (Bolaños de Calatrava, 31 de gener de 1997) és una futbolista professional espanyola que juga com a portera al Vila-real CF de la Lliga F.
De Toro va començar la seua carrera a La Solana, des d'on passa al Fundación Albacete. Allà s'hi està sis anys, fins que fitxa pel Vila-real l'estiu de 2020, equip amb qui un any després ascendiria a primera divisió.

## Referències

* ↑ «Elena». Txapeldunak. [Consulta: 13 desembre 2021].
* 1 2 «Elena de Toro: "He dado prioridad a mis estudios"». Lanza Digital, 31-05-2020. [Consulta: 25 març 2023].
* ↑ Menayo, David; de la Casa, Javier. «Fútbol Femenino: Elena de Toro, única portera de Primera que lo ha jugado todo». Marca, 16-02-2017. [Consulta: 25 març 2023].
* ↑ «Elena de Toro: "Ha sido una temporada de diez que nunca voy a olvidar" - Lanza Digital - Lanza Digital» (en castellà), 28-04-2021. [Consulta: 25 març 2023].
# Raoul Thiercelin

Raoul Eugène Thiercelin (París, 20 de juliol de 1880 - segle XX) va ser un jugador de rugbi a 15 francès que va competir a començaments del segle xx.
El 1920 va ser seleccionat per jugar amb la selecció francesa de rugbi a 15 que va prendre part en els Jocs Olímpics d'Anvers, on guanyà la medalla de plata. A nivell de clubs jugà al CASG París.

## Referències

* 1 2 «Raoul Thiercelin Olympic Results». sports-reference.com. Arxivat de l'original el 16 de novembre 2012. [Consulta: 27 setembre 2017].
# Živilė Balčiūnaitė

Živilė Balčiūnaitė (Vílnius, 3 d'abril de 1979) és una corredora de llarga distància lituana. Balčiūnaitė Va acabar 4ª als Campionats Europeus d'Atletisme de 2006 a Göteborg. També va participar en els Jocs Olímpics de 2004, acabant 14ª. Va acabar 11ª als Jocs Olímpics de 2008.
En abril de 2011, la Federació d'Atletisme de Lituània va anunciar que Balčiūnaitė havia estat suspesa durant dos anys per una prova positiva d'un fàrmac i seria desproveïda de la seua medalla d'or a Barcelona. Balčiūnaitė va dir que era innocent i va dir que la prova de fàrmac positiva era un resultat d'una recepta de fàrmac pel seu gynecologist, tanmateix les regles antidoptage indiquen que cada atleta és responsable de l'ús propi de medicaments.

## Referències

* ↑ «Živilė Balčiūnaitė». ESPN. [Consulta: 11 novembre 2009].
* ↑ «Lithuanian marathon runner Balciunaite banned for 2 years after positive doping test». The Washington Post. The Associated Press, 05-04-2011 [Consulta: 5 abril 2011]. «Còpia arxivada». Arxivat de l'original el 2018-10-31. [Consulta: 25 novembre 2018].
# Siphamia cuprea

Siphamia cuprea és una espècie de peix pertanyent a la família dels apogònids.

## Hàbitat

És un peix marí, associat als esculls i de clima tropical.

## Distribució geogràfica

Es troba al Pacífic occidental central: Papua Nova Guinea.

## Observacions

És inofensiu per als humans.

## Referències

* ↑ Weber M., 1909. Diagnosen neuer Fische der Siboga-Expedition. Notes Leyden Mus. v. 31 (note 4). 143-169.
* ↑ uBio (anglès)
* ↑ Lachner, E. A., 1953. Family Apogonidae: cardinal fishes. A: Schultz et al., Fishes of the Marshall and Marianas Islands. Bull. U. S. Natl. Mus. Núm. 202 (v. 1): 412-498.
* ↑ The Taxonomicon (anglès)
* 1 2 3 «Siphamia cuprea» (en anglès). FishBase. Froese, Rainer; Pauly, Daniel (editors).
* ↑ Kailola, P.J., 1987. The fishes of Papua New Guinea: a revised and annotated checklist. Vol. II Scorpaenidae to Callionymidae. Research Bulletin Núm. 41, Research Section, Dept. of Fisheries and Marine Resources, Papua Nova Guinea.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* Thresher, R.E., 1984. Reproduction in reef fishes. T.F.H. Publications, Inc. Ltd., Neptune City, Nova Jersey, Estats Units. 399 p.

## Enllaços externs

* BioLib (anglès)
* AQUATAB
# Leó Forgács

Leó Forgács (nascut Léo Fleischmann, el 5 d'octubre de 1881 a Budapest, Hongria, mort el 17 d'agost de 1930 a Berettyóújfalu, Hajdú-Bihar, Hongria) fou un jugador d'escacs hongarès, campió d'Hongria el 1907.

## Resultats destacats en competició

Fleischmann va començar la seva carrera internacional a Hannover el 1902, on va guanyar el Haupturnier B de la 13a edició del DSB Congress. El 1904, va quedar 6è al torneig "gambit Rice" dins el Torneig d'escacs de Montecarlo. El mateix any, fou 10è a Coburg (14ena edició del 'DSB Congress - el torneig va ser guanyat per Curt von Bardeleben, Carl Schlechter i Rudolf Swiderski. El 1905, va guanyar a Barmen (Torneig B), per damunt de Rudolf Swiderski. El 1905, va quedar cinquè a Viena, amb victòria de Schlechter. El 1906, empatà als llocs 3r-4t a Nuremberg (15è DSB Congress, triomf de Frank Marshall). Fou 5è al Torneig d'Escacs d'Oostende de 1907 (Torneig de Mestres), amb victòria d'Ossip Bernstein i Akiba Rubinstein. El 1907, va guanyar el segon Campionat hongarès a Székesfehérvár.
Després de 1908, Fleischmann canvia el seu cognom per Forgács. Va quedar 14è al Memorial Txigorin a Sant Petersburg el 1909, amb victòria d'Emanuel Lasker i Rubinstein. El 1910, va quedar 9è-10è a Hamburg (17è DSB Congress), triomf de Schlechter. El 1911, va ser tercer a San Remo, amb victòria de Hans Fahrni. El 1912, va quedar 13è al Torneig d'escacs de Sant Sebastià, (victòria de Rubinstein). El 1912, va aconseguir ser 3r a Budapest, amb triomf de Milan Vidmar. El 1913, va ser 3r a Budapest, amb triomf de Rudolf Spielmann.
El 1913, Forgacs abandonà la competició per esdevenir enginyer. Fou cronista d'escacs en un diari, i arribà a publicar un llibre: A sakkjáték gyöngyei, (Les perles dels escacs), Budapest, 1910.

## Partides destacades

* Leo Fleischmann vs Rudolf Swiderski, Montecarlo 1904, gambit de rei acceptat, gambit Rice, C39, 1-0
* Aron Nimzowitsch vs Leo Fleischmann, Barmen 1905, Masters B, obertura escocesa, variant Schmidt, C47, 0-1
* Leó Forgács vs Savielly Tartakower, Sant Petersburg 1909, Defensa francesa, C13, 1-0
* Richard Réti vs Leó Forgács, Budapest 1913, Ruy Lopez, defensa Morphy, variant Tarrasch, C77, 0-1

## Referències

* ↑ Gaige, Jeremy. Chess Personalia, A Biobibliography. McFarland, 1987, p. 124. ISBN 0-7864-2353-6.
* 1 2 «Nota biogràfica de Leó Forgács» (en anglès). Chessgames.com. [Consulta: 5 setembre 2020].
* ↑ «Torneig de Barmen "B", 1905, classificació i partides» (en anglès). 365chess.com. [Consulta: 5 setembre 2020].

## Bibliografia

* Lasker's Chess Magazine, Març 1907
* Deutsche Schachzeitung, 1921, p. 46–47
* Deutsche Schachzeitung, 1930, p. 265

## Enllaços externs

* Biografia a gambiter.com
# Raymond Talleux

Raymond Talleux (francès: Raymond Émile Julien Talleux) (Boulogne-sur-Mer, 2 de març de 1901 - Saint-Martin-Boulogne, 21 de març de 1982) fou un remer francès que va competir durant la dècada de 1920.
El 1924 va prendre part en els Jocs Olímpics de París, on va disputar dues proves del programa de rem. En la prova del quatre amb timoner guanyà la medalla de plata, mentre en la de dos amb timoner fou quart.

## Referències

* ↑ «Raymond Talleux Olympic Results». sports-reference.com. Arxivat de l'original el 6 de novembre 2012. [Consulta: 18 gener 2018].
# Galina Murašova

Galina Murašova (Vílnius, 22 de desembre de 1955) és una atleta lituana, ja retirada, especialista en llançament de disc, que va competir sota bandera de la Unió Soviètica durant les dècades de 1970 i dècada de 1980.
Durant la seva carrera esportiva va prendre part en dues edicions dels Jocs Olímpics d'Estiu, el 1980, a Moscou, on fou setena en la prova del llançament de disc del programa d'atletisme; i als de 1988, a Seül, on fou dotzena en la mateixa prova. El boicot olímpic soviètic als Jocs de Los Angeles de 1984 n'impedí la seva participació.
En el seu palmarès destaca una medalla de plata al Campionat del Món d'atletisme de 1983, rere l'alemanya Martina Opitz. Es proclamà set vegades campiona de Lituània de llançament de disc (de 1977 a 1982 i 1988) i millorà el rècord lituà de l'especialitat en 13 ocasions, passant dels 58,92 metres el 1978 als 72,14 metres el 1984. També guanyà els títols soviètics de 1983 i 1988.

## Millors marques

* Llançament de disc. 72,14 metres (1984)

## Referències

* 1 2 Galina Murašova a Sports Reference (arxivat)
* ↑ «Olympedia – Galina Murašova». [Consulta: 23 maig 2021].
* 1 2 Литва, Sputnik. «Дискоболка, копьеметательница и подопытный Антипов» (en rus), 20200801T1735+0300. [Consulta: 23 maig 2021].
* ↑ «Soviet Championships». [Consulta: 23 maig 2021].
* ↑ Fitxa a trackfield.brinkster.net
# Thor Pedersen

Thor Pedersen (Bergen, 31 d'agost de 1924 - 15 d'agost de 2008) fou un remer noruec que va competir durant les dècades de 1940 i 1950.
El 1948 va prendre part en els Jocs Olímpics de Londres, on guanyà la medalla de bronze en la prova del vuit amb timoner del programa de rem.

## Referències

* ↑ «Thor Pedersen Olympic Results». sports-reference.com. Arxivat de l'original el 18 d'abril 2020. [Consulta: 8 juny 2019].
# Siphamia guttulata

Siphamia guttulata és una espècie de peix pertanyent a la família dels apogònids.

## Hàbitat

És un peix marí, bentopelàgic i de clima tropical, el qual viu sobre fons tous del litoral.

## Distribució geogràfica

Es troba al Pacífic occidental central: Queensland (Austràlia).

## Observacions

És inofensiu per als humans.

## Referències

* ↑ Weber M., 1909. Diagnosen neuer Fische der Siboga-Expedition. Notes Leyden Mus. v. 31 (note 4). 143-169.
* ↑ uBio (anglès)
* ↑ Alleyne, H. G. & W. Macleay, 1877. The ichthyology of the Chevert expedition. Proc. Linn. Soc. N. S. W. v. 1 (pts 3-4): 261-281, 321-359, Pls. 3-9, 10-17.
* ↑ Catalogue of Life (anglès)
* 1 2 3 «Siphamia guttulata» (en anglès). FishBase. Froese, Rainer; Pauly, Daniel (editors).
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.
* ↑ Paxton, J.R., D.F. Hoese, G.R. Allen i J.E. Hanley, 1989. Pisces. Petromyzontidae to Carangidae. Zoological Catalogue of Australia, Vol. 7. Australian Government Publishing Service, Canberra, 665 p.

## Bibliografia

* Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* Thresher, R.E., 1984. Reproduction in reef fishes. T.F.H. Publications, Inc. Ltd., Neptune City, Nova Jersey, Estats Units. 399 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Herbert Leupold

Herbert Leupold (Walim, 20 de juny de 1908 - krai de Krasnodar, 22 de desembre de 1942) va ser un esquiador de fons alemany que va competir durant la dècada de 1930.
El 1936 va prendre part en els Jocs Olímpics d'Hivern de Garmisch-Partenkirchen, on fou sisè en la cursa dels 4x10 quilòmetres del programa d'esquí de fons. En aquests mateixos Jocs va disputar la prova de demostració de patrulla militar, precursora del biatló.
En el seu palmarès destaca una medalla de plata al Campionat del Món d'esquí nòrdic de 1934 i els campionats nacionals d'esquí de fons de 50 quilòmetres de 1936, 1937 i 1939.
Morí al camp de batalla durant la Segona Guerra Mundial.

## Referències

* ↑ «Herbert Leupold Olympic Results». sports-reference.com. Arxivat de l'original el 20 de maig 2011. [Consulta: 9 gener 2020].
* ↑ Resultats al Campionat del món d'esquí nòrdic (alemany)
* ↑ Skilanglauf - Deutscher Meister (alemany)
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 17 d’abril 2020. [Consulta: 24 juliol 2018].
# Reizo Koike

Reizo Koike (japonès: 小池禮三) (Numazu, 12 de desembre de 1915 - 3 d'agost de 1998) va ser un nedador japonès que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla de plata en els 200 metres braça del programa de natació. Quatre anys més tard, als Jocs de Berlín, guanyà la medalla de bronze en la mateixa prova. En el seu palmarès també destaquen 8 campionats nacionals.
En finalitzar la Segona Guerra Mundial passà a exercir d'entrenador de l'equip de natació olímpic japonès i fou president de la Federació Japonesa de Natació. El 1990 va rebre l'Orde Olímpic de plata, i el 1996 fou incorporat a l'International Swimming Hall of Fame. Va morir de càncer de pulmó el 1998.

## Referències

* ↑ «Reizo Koike Olympic Results». sports-reference.com. Arxivat de l'original el 2020-04-17. [Consulta: 11 desembre 2018].
* ↑ REIZO KOIKE (JPN) 1996 Pioneer Swimmer Arxivat 2018-05-12 a Wayback Machine.. ishof.org
# Alexis Guimond

Alexis Guimond (11 de juny de 1999, Houston) és un esquiador paralímpic canadenc. Va participar en els Jocs Paralímpics de Pyeonchang 2018, en diverses proves d'esquí alpí paralímpic: descens, eslalon gegant i súper gegant. Va aconseguir la medalla de bronze en la prova d'eslalon gegant assegut.

## Referències

* ↑ «GUIMOND Alexis». paralympic.org.
* ↑ «Alpine Canada | #CANskiteam | Alexis Guimond» (en anglès). [Consulta: 25 març 2018].
* ↑ «GUIMOND Alexis - Biographie» (en anglès). [Consulta: 25 març 2018].
* ↑ «Alpine Skiing | Athlete Profile: Alexis GUIMOND - Pyeongchang 2018 Paralympic Winter Games» (en anglès). Arxivat de l'original el 2018-03-20. [Consulta: 25 març 2018].
* ↑ «Alpine Skiing | Results Men's Giant Slalom Run 2 - Standing - Pyeongchang 2018 Paralympic Winter Games» (en anglès). Arxivat de l'original el 2018-03-17. [Consulta: 25 març 2018].
* ↑ «Bronze medal ‘a dream come true’ for Capital-area Paralympic skier Alexis Guimond» (en anglès). Ottawa Sun, 14-03-2018.
# Pau Ricomà i Vallhonrat

Pau Ricomà i Vallhonrat (Tarragona, 5 de desembre de 1957) és un polític català. És des de 2019 alcalde de Tarragona i diputat de la Diputació de Tarragona.
És llicenciat en Història General i Geografia a la Universitat Rovira i Virgili i té estudis de filosofia i sociologia. Va participar en el llibre La província de Tarragona durant el franquisme (1936-1976), amb el treball "Tarragona. Gener de 1976. El primer alcalde franquista electe".
Des de 1981 és treballador de Caixa Tarragona, entitat que l'any 2010 es fusionà amb d'altres per a crear CatalunyaCaixa. Fou fundador del Sindicat d'Empleats de Caixa Tarragona i president del Comitè d'Empresa de Caixa Tarragona. Actualment és membre del secretariat del Sindicat d'Estalvi de Catalunya. Entre els anys 2007 i 2011 va ser president de l'Empresa Municipal de Desenvolupament Econòmic de Tarragona.
És membre de la Colla Jove Xiquets de Tarragona, de la qual fou president entre els anys 1988-1990 i 1999-2003. D'altra banda, és soci de la Reial Societat Arqueològica Tarraconense, del Centre d'Estudis Històrics i Socials Guillem Oliver, d'Intermón, del Club Gimnàstic de Tarragona, de l'Assemblea Nacional Catalana, d'Òmnium Cultural i de la Plataforma per la Llengua.
Militant d'ERC des de l'any 2000, ha assumit diverses responsabilitats orgàniques com ara secretari d'organització i president de la secció local de Tarragona, president comarcal del Tarragonès i conseller nacional. És el candidat d'Esquerra Republicana de Catalunya a Tarragona a les eleccions locals del 2015 i 2019.
El 15 de juny de 2019 va ser elegit alcalde de Tarragona amb els vots a favor del seu partit, En Comú Podem Tarragona, Junts per Tarragona i la CUP, que sumaven la majoria absoluta necessària (14 escons) per desbancar l'alcalde Josep Fèlix Ballesteros, guanyador de les eleccions. No revalidà el càrrec a les eleccions municipals de 2023, on va guanyar el PSC.

## Referències

* ↑ «Corporació mandat 2015-2019». Diputació de Tarragona. Arxivat de l'original el 2016-11-08. [Consulta: 8 novembre 2016].
* ↑ Pau Ricomà, elegit cap de llista d'ERC a Tarragona a les eleccions municipals del 2015 Arxivat 2015-04-02 a Wayback Machine., VilaWeb.
* ↑ Pau Ricomà Arxivat 2015-04-02 a Wayback Machine., ERC Tarragona.
# Siphamia ovalis

Siphamia ovalis és una espècie de peix pertanyent a la família dels apogònids.

## Hàbitat

És un peix marí, associat als esculls i de clima tropical.

## Distribució geogràfica

Es troba al Pacífic occidental central: les illes Filipines.

## Observacions

És inofensiu per als humans.

## Referències

* ↑ Weber M., 1909. Diagnosen neuer Fische der Siboga-Expedition. Notes Leyden Mus. v. 31 (note 4). 143-169.
* ↑ uBio (anglès)
* ↑ Lachner, E. A., 1953. Family Apogonidae: cardinal fishes. A: Schultz et al., Fishes of the Marshall and Marianas Islands. Bull. U. S. Natl. Mus. Núm. 202 (v. 1): 412-498.
* ↑ The Taxonomicon (anglès)
* 1 2 3 «Siphamia ovalis» (en anglès). FishBase. Froese, Rainer; Pauly, Daniel (editors).
* ↑ Allen, G.R., 1999. Apogonidae. Cardinalfishes. P. 2602-2610. A: K.E. Carpenter i V.H. Niem (eds.). FAO species identification guide for fishery purposes. The living marine resources of the Western Central Pacific. Vol. 4. Bony fishes part 2 (Mugilidae to Carangidae). Roma, FAO. 2069-2790 p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* Thresher, R.E., 1984. Reproduction in reef fishes. T.F.H. Publications, Inc. Ltd., Neptune City, Nova Jersey, Estats Units. 399 p.

## Enllaços externs

* BioLib (anglès)
* AQUATAB
# Herbert Schmidt

Herbert Schmidt (28 de gener de 1914 - 18 de setembre de 2002) fou un remer alemany que va competir durant les dècades de 1930 i 1940.
El 1936 va prendre part en els Jocs Olímpics de Berlín, on guanyà la medalla de bronze en la prova del vuit amb timoner del programa de rem. En el seu palmarès també destaquen tres campionats nacionals, dos en el vuit amb timoner i un en el quatre amb timoner.

## Referències

* 1 2 «Herbert Schmidt Olympic Results». sports-reference.com. Arxivat de l'original el 2012-10-12. [Consulta: 13 març 2019].
# René Bauwens

René Bauwens (11 de març de 1894 – 1959) va ser un nedador i waterpolista belga que va competir durant la dècada de 1920.
El 1920 va prendre part en els Jocs Olímpics d'Anvers, on va disputar els relleus 4x200 metres lliures del programa de natació. Quedà eliminat en sèries. En aquests mateixos Jocs disputà la competició de waterpolo, en què guanyà la medalla de plata. El 1928, a Amsterdam, fou cinquè en la competició de waterpolo.

## Referències

* 1 2 «René Bauwens Olympic Results». sports-reference.com. Arxivat de l'original el 18 d'abril 2020. [Consulta: 14 setembre 2017].
# Sultan Ways Mirza

Sultan Ways Mirza fou un príncep timúrida del Badakhxan de la dinastia dels mirzes del Badakhxan. Al començament del segle xvi els uzbeks van ocupar el país, que no va tardar a reaccionar amb un aixecament nacional dirigit per Mubarak Shah i Zubayr Raghi, que van tenir com a quarter general la fortalesa que van anomenar Kala-i Zafar (Fortí de la Victòria); els uzbeks foren rebutjats i el príncep timúrida Nasir Mirza, germà de Bàber, cridat en ajut contra els uzbeks, fou proclamat rei el febrer del 1505. Al cap de dos anys, però, a causa de divergències amb els caps rebels, fou expulsat del tron. El 1508, Sultan Ways Mirza (conegut com a Mirza Khan), fill del sultà Sultan Mahmud Mirza, es va presentar al país (amb consentiment de Bàber) i fou rebut a Kala-i Zafar on Mubarak Khan havia mort feia poc a mans de Zubayr Raghi. Aquest s'oposava a reconèixer a Ways Mirza com a sobirà, i fou assassinat; llavors van entrar al país els ismaïlites de Kuhistan, dirigits per Radi al-Din, i es van apoderar de la major part del país. Però la primavera del 1509, Radi al-Din va morir en una batalla i el seu cap portat a Ways Mirza, que era a Kala-i Zafar. Mirza Khan llavors va governar el país fins a la seva mort el 1520. El 1520 Bàber va cridar al seu fill Sulayman Mirza (nascut el 1514) que l'havia succeït, i segurament per la seva curta edat, li va imposar com a regent el seu propi fill Humayun, que va restar-ho fins al 1529.

## Nota

* ↑ El nom apareix també com Wais i Vays

## Bibliografia

* Howorth, Henry Hoyle. History of the Mongols, from the 9th to the 19th Century. Part II division II. The so-called tartars of Russia and Central Asia. Londres: Longmans, Green and Co, 1880.
# Chocalho (sonall)

Chocalho és el nom genèric de "sonall" en portuguès. Hi ha diversos tipus d'idiòfons que utilitzen aquest nom en portuguès, sense ser sempre el mateix instrument:
* una muntura carregada de platerets, emprada per tocar samba
* un sonall
* un esquellot
Els chocalhos de samba s'utilitzen normalment com a suport al so de les caixes, per mantenir el ritme de la bateria. Aquest instrument consta d'un marc d'alumini o de fusta amb un nombre de files, cadascuna portant parells de platerets. El chocalho es toca sacsejant-lo cap endavant i cap enrere i movent els braços cap amunt i cap avall. Habitualment, la secció de chocalhos a les escoles de samba és femenina. També és conegut com a rocar.

## Referències

* ↑ «chocalho» (en portuguès brasiler). Priberam. [Consulta: 12 abril 2023].
* ↑ «Os instrumentos de uma bateria de Escola de Samba!» (en portuguès brasiler). Apito do Mestre, 16-06-2018. [Consulta: 12 abril 2023].
* ↑ «Aprenda antes do carnaval: dicas para tocar chocalho» (en portuguès brasiler). g1. Grupo Globo, 14-02-2020. [Consulta: 12 abril 2023].
* ↑ «Chocalho Ganza Rocar Berater» (en espanyol europeu). Kalango. [Consulta: 12 abril 2023].
# Sistema de rota

El sistema de rota és un ordre de successió dels monarques que no té en compte només els fills sinó els germans. L'hereu del rei no és el seu primogènit sinó el germà mascle que li segueixi en edat. Se succeeixen els germans fins que no en queden i llavors hereta el fill gran viu del monarca familiar més antic, que al seu torn passarà el llegat als seus germans. Si un príncep perd el pare abans que l'avi, queda automàticament exclòs del llistat.
El Rus de Kíev, entre altres territoris, va aplicar el sistema de rota. Està estretament relacionat amb la successió agnàtica.

## Referències

* ↑ Alfred Smyth, Scandinavian York and Dublin: The History and Archaeology of Two Related Viking Kingdoms (Dublin, 1979), vol. ii, pp. 304–07
# Herma Bauma

Herma Bauma (Viena, 23 de gener de 1915 - Viena, 9 de febrer de 2003) fou una atleta i jugadora d'handbol austríaca que va competir entre la dècada de 1930 i 1950.
Durant la seva carrera esportiva va prendre part en tres edicions dels Jocs Olímpics d'Estiu: el 1936, 1948 i 1952, sempre disputant la prova del llançament de javelina del programa d'atletisme. Fou quarta el 1936 i novena el 1952, mentre el 1948 havia estat la primera atleta austríaca en proclamar-se campiona olímpica.
En el seu palmarès també destaca una medalla de plata en la prova del llançament de javelina del Campionat d'Europa d'atletisme de 1950. Entre 1931 i 1952 va guanyar 15 campionats nacionals de javelina, tres d'ells (entre 1941 i 1943) durant el període d'annexió amb el Tercer Reich. El 1942 també es proclamà campiona d'Alemanya. Va millorar fins a 14 vegades el rècord austríac del llançament de javelina, passant dels 36,31 metres el 1931 als 48,63 metres el 1948. El 1932, 1933 i 1947 també guanyà el campionat nacional de pentatló.
Al handbol va jugar en la versió d'handbol a 11 i va formar part de la selecció austríaca durant molts anys, guanyant nombroses lligues austríaques amb el Danubia. El 1949 guanyà la medalla de plata al campionat del món d'handbol a onze.

## Millors marques

* Llançament de javelina. 48,63 (1948)

## Referències

* 1 2 Herma Bauma a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 13 maig 2020].
* ↑ «Österreichischer Leichtathletik-Verband». [Consulta: 29 maig 2020].
* 1 2 Mugrauer, Manfred «„Steht vollkommen auf unserer Linie…“. Die Speerwurf-Olympiasiegerin Herma Bauma und die Kommunistische Partei Österreichs». Mitteilungen der Alfred Klahr Gesellschaft, 21, 12-2014, pàg. 17 a 26.
* ↑ Fitxa a trackfield.brinkster.net